
‘‘కొబ్బరిమట్ట’లో స్ఫూఫ్ లేదు. ‘హృదయకాలేయం’ టీమ్తో చేసిన సినిమా ఇది. ఆ చిత్రం ఎంతగా ఆకట్టుకుందో ఈ సినిమా కూడా అలాగే అలరిస్తుంది. సినిమా లేట్ అయినా హెల్దీ కంటెంట్తో వస్తున్నాం’’ అని సంపూర్ణేశ్బాబు అన్నారు. ఆయన కథానాయకుడిగా నటిస్తున్న చిత్రం ‘కొబ్బరిమట్ట’. గాయత్రి, ఇషికా, గీతాంజలి నాయికలు. సాయిరాజేశ్ నీలం, ఆది కుంభగిరి నిర్మాతలు. రూపక్ రోనాల్డ్సన్ దర్శకుడు. సోమవారం సంపూర్ణేశ్బాబు పుట్టినరోజు వేడుక ఫిల్మ్ చాంబర్లో జరిగింది. అనంతరం సంపూర్ణేశ్బాబు ‘‘ఏడుగురు భార్యలు, పన్నెండు మంది  పిల్లలు, 40 మంది మనవళ్లు, మనవరాళ్లు. ఇదీ సినిమా కథ. ఈ కుటుంబం వెనకున్న కథేంటి అనేది తెరపైనే చూడాలి. పక్కా ఫ్యామిలీ సినిమా ఇది’’ అని అన్నారు. సాయిరాజేశ్ మాట్లాడుతూ ‘‘ఇందులో ప్రతి సన్నివేశం వైరల్ అవుతుంది. క్లైమాక్స్ హైలైట్ అవుతుంది.  జూన్ మొదటివారంలో సినిమాను విడుదల చేస్తాం’’ అని తెలిపారు.

‘‘kobbarimatta’loo sphoof ledu. ‘hrudayakaaleyam’ teamtho chesina sinima idhi. aa chitram entagaa aakattukundo ee sinima kuudaa alaage alaristundi. sinima late aina heldi kantentto vastunnam’’ ani sampoorneshbaabu annaru. aayana kathaanaayakudigaa natistunna chitram ‘kobbarimatta’. gayatri, ishika, geetanjali naayikalu. sairajesh neelam, aadi kumbhagiri nirmaatalu. roopak ronaldson darsakudu. somavaram sampoorneshbaabu puttinaroju veduka fillm chambarlo jarigindi. anantaram sampoorneshbaabu ‘‘eduguru bhaaryalu, pannendu mandi  pillalu, 40 mandi manavallu, manavaraallu. idhee sinima katha. ee kutumbam venakunna kathenti anedi terapaine chudali. pakka famili sinima idhi’’ ani annaru. sairajesh maatlaadutuu ‘‘indulo prati sannivesam vairal avutundi. climax hylite avutundi.  joon modativaaramlo sinimaanu vidudala chestam’’ ani telipaaru.